Hougie het nie baba aangeneem | Netwerk24
Hougie het nie baba aangeneem
Deur Simon Sonnekus 27 Maart 2018 18:53
Die Springbokrugbyspeler Francois Hougaard het nie ’n pasgebore babaseuntjie aangeneem nie.
Bewerings wat hieroor versprei word, is fopnuus.
Hougaard speel tans rugby by die Worcester Warriors in Brittanje.
Die bewerings word op Facebook geplaas op ’n profiel wat baie soos Hougaard se amptelike Facebook-profiel lyk.
“Ek het geen idee wie jy gaan wees nie, maar ek weet jy sal ons alles wees. Vanaand moes ek ’n draai maak by die General-hospitaal hier in Cheltenham. Ek het ’n onverwagte oproep ontvang van ’n aannemingsagentskap en die maatskaplike werkers wat my gehelp het met Mila. ’n Seuntjie is vandag gebore, van ’n tienerma sonder enige pa in sig. Sy het hom vir aanneming opgegee met sy geboorte.
“Dié dierbare, toekomstige Superman sal in die volgende paar dae na my en Mila tuiskom terwyl die aannemingsproses afgehandel word. #blessingsuponblessings,” lui ’n inskrywing op die profiel wat skynbaar by die Cheltenham-hospitaal op 21 Maart om 20:49 gedoen is.
Gert van der Merwe, sy agent, sê egter dit is ’n fopprofiel.
“Dit lyk asof iemand ’n profiel geskep het. Hy het nie ’n seun aangeneem nie,” sê Van der Merwe.
Tom Parsons, die Worcester Warriors se woordvoerder, het ook die bewering ontken.
“Ek kan bevestig dat hierdie nuus nie waar is nie,” het Parsons by navraag gesê.
Volgens Hougaard se Instagram-profiel lyk dit nie of daar ’n spesiale vrou in sy lewe is nie. Hy spog egter gereeld met sy swart Lamborghini.
Welcome to the dark side ?? She’s finally home ??
A post shared by Francois Hougaard (@francoishougaard_) on Mar 25, 2018 at 8:55am PDT
?? ??? ??????? ??????? ??
A post shared by Francois Hougaard (@francoishougaard_) on Mar 8, 2018 at 2:52am PST
Gotta learn to line them up and then attack peow peow ??
A post shared by Francois Hougaard (@francoishougaard_) on Jan 25, 2018 at 10:39am PST
Meer oor: Worcester Warriors | Francois Hougaard | Brittanje | Celebs | Vermaak | Fopnuus
Meghan se trouring dalk ook van Walliese goud
KYK: Kinders kroon hul bestes, bedek ander in slym
Charlotte bevestig verlowing met knewel